cyanic-selkie/wikianc huggingface dataset:
Byron Nelson Championship
Byron Nelson Championship, med sponsornavnet AT&T Byron Nelson, er en golfturnering på PGA-touren som arrangeres hvert år i mai på en TPC-bane. Turneringen ble spilt for første gang i 1944 under navnet Texas Victory Open, med Byron Nelson som den første vinneren. I mange år var turneringen kjent som Dallas Open, men i 1968 ble den omdøpt til Byron Nelson Golf Classic.
Siden 1986 har turneringen blitt spilt på to forskjellige baner på TPC Four Seasons i Dallas-forstaden Irving i Texas; Tournament Players Course og Cottonwood Valley Course. Tidligere ble kun Tournament Players-banen benyttet, men fordi mesterskapet holdes i mai (midt i stormsesongen i Nord-Texas) ble det noen ganger ødelagt av dårlig vær, med forsinkelser og avkortede runder. Det ble derfor besluttet å ta i bruk Cottonwood Valley-banen for å korte ned på tiden som trengtes for å fullføre de to første rundene. De første to rundene spilles på begge banene (hver deltager spiller en runde på hver bane), og etter cutten brukes kun Tournament Players-banen for de siste to rundene.
Electronic Data Systems (EDS) tok over som sponsor foran 2003-utgaven, og turneringen endret navn til EDS Byron Nelson Championship. Når EDS ble kjøpt opp av Hewlett-Packard (HP) sommeren 2008, skiftet turneringen navn til HP Byron Nelson Championship foran 2009-utgaven.
Ceroplesini
Utseende
Middelsstore til nokså store, mørkfargede trebukker. Noen arter har gule eller røde bånd på dekkvingene.
Byron Nelson Championship
Når HPs sponsorat gikk ut i 2014, tok AT&T over som sponsor foran 2015-utgaven og turneringen endret navn til AT&T Byron Nelson. I 2018 ble turneringen flyttet fra Irving til den nye Trinity Forest Golf Club, sørøst for Dallas sentrum.
Turneringen ble ikke avholdt i 2020 grunnet koronaviruspandemien, og ble året etter flyttet til TPC Craig Ranch i McKinney foran 2021-utgaven.
John George Taylor
John George Taylor (aktiv 1851–1861; også kjent som J E Taylor og J G Taylor) var en britisk embedsmann i landets Foreign Office (utenriksministerium), og dessuten en viktig tidlig arkeolog som forsket på oldsaker i Midtøsten. Han var en av de første arkeologer som utforsket viktige gravhauger i området ved Persiabukten og han gjorde noen svært viktige oppdagelser. Han arbeidet også for British East India Company.
Bakgrunn
Han var sønn av kaptein (senere oberst) R. Taylor, som var British Assistant Political Agent i Basra fra 1818 til 1822. Oberst R. Taylor kan ha vært den som først anskaffet det berømte Taylorprismet i 1830. Det ble innkjøpt av British Museum fra oberst Taylors enke i 1850.
Karriere
John Taylor ble utnevnt til agent for British East India Company og var britisk visekonsul i Basra fra 1851 til 1858. Han ble i 1859 også britisk generalkonsul for Kurdistan, og vekslet da mellom å residere i Diyarbakir og Erzurum. Han reiste i det vide og det brede innen sitt konsulære område og offentliggjorde noen av sine reiserapporter i Journal of the Royal Geographical Society. I 1866 var han en av de første utlendinger som kom til Dersim-området. Hans rapport fra den reisen («Journal of a tour in Armenia, Kurdistan and Upper Mesopotamia, with Notes of Researches in the Deyrsim Dagh») har bevart sin betydning som en av de eldste fremstillinger av dette områdes historie, geografi og antropologi.
Arkeologi
Taylor arbeidet i Irak under tilsyn av Henry Rawlinson, kjent som assyriologens far.
Utgravninger i Ur
Etter et besøk av William Kennett Loftus til stedet for Ur begynte Taylorutfgravninger der i 1853, og fortsatte i 1854. Han gjorde dette på oppdrag fra British Museum. Taylor fant leirsilyndrere i de fire hjørnert av toppnivået på stedets ziggurat, og hadde en inskripsjon fra Nabonidus (Nabuna'id), Babylons siste konge (539 e.Kr.), som avsluttes med en bønn for hans sønn Belshar-uzur (Bel-ŝarra-Uzur), som kalles Belshazzar i Daniels bok. Disse er Nabonidussylindrene fra Ur.
Det ble funnet bevis på at zigguraten tidligere var blitt restaurert, av Ishme-Dagan av Isin, og senere av Shu-Sin av Ur, og enda senere av Kurigalzu, en kassittisk konge av Babylon i den 14. århundre f.Kr. Rundt om i ruinbyen fant Taylor også rikelig med levninger fra begravelser fra senere perioder
Utgravninger adre steder
Senere gravde Taylor også ved Abu Shahrain (Eridu) og Tell al-Lahm (Kuara).
I 1861 var han og undersøkte i Kurkh nær Diyarbekir, og der oppdaget han Ashurnasirpal IIs stele (som senere er blitt bragt til [British Museum og er merket ME 118883). Hvor Kurkh near Diyarbekir er, er ikke helt sikkert, men det kan være at det var stedet for det gamle Tushhan, nær den moderne byen Bismil i Tyrkeia. Men Kurkh kan alternativt jha vært ved Üçtepe, i distriktet Bismil.
I Kurkh oppdaget han også i 1861 Shalmaneser III-stelen (ME 118884). Dette er den berømte Kurkhmonolitten, et assyrisk monument som gir en beskrivelse av slaget ved Qarqar. Den er også i British Museum.
Taylor ble finansiert av British Museum for utgravningene i disse områder.
Publikasjoner
Han publiserte først sine resultater fra utgravningene i det sørlige Irak i 'Journal of the Royal Asiatic Society' for 1855; dessverre ble han der feilaktig kalt  'J.E. Taylor'. Denne feilen har gått igjen i mange andre publikasjoner.
Ingrid Engelsdatter
Ingrid Engelsdatter (født 1595, død 1624) var en norsk tjenestejente som ble skjendet (nedverdiget), deretter beskyldt og dømt for trolldomsutøvelse og henrettet ved brenning.
Hun skal ha blitt født på en fattigslig ødegård i grenda Sauer i Efteløt sogn i Sandsvær. Som femtenåring kom hun i tjeneste på storgården Steg i Efterløt. Stegbonden var mektig, både som bonde og vertshusholder langs en ferdselsåre i Lågendalen. Det var på Steg hun ble skjendet av bonden selv og hun fikk datteren Helle.
På Steg fikk hun også heksebeskyldningene på seg. Den unge jenta hadde kanskje kunnskap om urter til bot, for både mennesker og budskap, noe flere hadde på den tiden. Hun skal ha fått en heksedommen for dette allerede i Sandsvær, i hvert fall flyktet hun av en eller annen årsak med den vesle datteren sin til Eiker i 1615.
På Eiker skal hun ikke ha hatt noen fast bopel, så hun har nok levd av å tigge og overnattet i fjøs eller stall.
Hva som førte til at hun ble arrestert på forsommeren 1624 er uvisst, det kan ha sammenheng med dommen i Sandsvær. Men hva hun ble dømt for er klart, det er trolldom og maleficum. Ingrid Engelsdatter kan ha forvoldt ulykke eller skade av noen slag. Hun var et fattig menneske og omstreifer, en stygg, fillete, luktende kjerring, lutfattig og tiggende fra gård til gård. Kanskje hadde hun vært nødt til å stjele noen småting innimellom for å holde liv i seg selv og jenta. Kanskje var hun grov i kjeften og forbannet folk som ikke var vennlige mot henne, dette kunne setes i forbindelse med trolldom. Hun satt fanget 11 uker på Stenshorne hos bondelensmann Christoffer Svendsson Stenshorne.
I forbindelse med rettssaken avla sorenskriveren og seks lagrettemenn ed på at Ingrid Engelsdatter var meget fattig og ikke hadde andre eiendeler enn noen «utslitte pjalter og kluter» som ingen kunne ha noen nytte av. Hun kunne dermed ikke betale verken for henrettelsen eller utgiftene i forbindelse med varetekten. I det samme dokumentet, som er datert Sanden stevnestue den 15. juli 1624, nevnes det også at hun var krøpling og at hun livnærte seg som omvandrende tigger både i Eiker og andre bygder.
Henrettelsen ble fullbyrdet i Hokksund og ble foretatt av skarpretteren Mester Jon fra Opslo. Ifølge en utgiftspost i fogderegnskapet ble hun «refset til bålet»... «for hendes slemme bedrifft, och Throldombs Konster hun haffde begaaett». Ingrid Engelsdatter ble brent på bålet i 1624, ut fra regnskaper må det ha vært en gang mellom 1. mai og 15. juli. Mye folk var tilstede for å få med seg henrettelsen. Hun møtte sin skjebne med å være fastspent på en stige som ble vippet over et stort bål. Kanskje fikk hun drikke seg sanseløs full og innsydd kruttposer på brystet, slik at lidelsen skulle bli kortvarig.
Bondelensmann Christoffer Stenshorne har fått betalt fem og en halv riksdaler for mat og varetekten på gården hans i 11 uker og betaling av skarpretteren. Skarpretteren skal ha fått hele fem riksdaler for sin jobb, for fem riksdaler kunne man på den tiden få 3 kuer, 20 lam eller 1200 liter øl.
Det hevdes at den Dansk-Norske kongen Christian IV skal ha vært tilstede under brenningen. Det kan ha vært tilfelle fordi Christian IV var veldig opptatt av trolldom og hekser. Ved hans forordning om trollmenn to år senere, 1617, ble også de vise menn og kvinner som praktiserte helbredende magi forbudt. Det samme gjaldt folk som oppsøkte dem for å få hjelp, og dermed indirekte praktiserte hvit magi. Når han var på besøk på disse traktene pleide han bo på Sem.
Forfatteren Anders Bye fra Hokksund tok utgangspunkt i Ingrid Engelsdatter når han skrev skuespillet Enge i 1980. Bye satte opp denne forestillingen for egne penger ved Drammens Teater i 1983. Hans kone, Julie Ege, spilte hovedrollen.
Teaterlaget Øvre Eiker, nåværende Hokksund by teater, hadde en amatør oppsetning av et annet teaterstykke om heksebrenningen i 1999. Stykket ble skrevet av Svanaug Gevelt. I rollen som Ingrid Engelsdatter finner vi Elin Støa.
John L. Sullivan
John Lawrence Sullivan (født 15. oktober 1858 i Roxbury, Boston, Massachusetts, død 2. februar 1918) var en amerikansk bokser, født av irske immigranter. Han regnes som den første moderne tungvektsmesteren i boksing.
På denne tiden fantes ikke noen offisiell tittel i boksing, men Sullivan regnes som mester etter å ha beseiret Paddy Ryan i Mississippi City 7. februar 1882.
Han tapte tittelen 7. september 1892 i New Orleans, Louisiana, da han ble beseiret av James J. Corbett som vant på knockout i den 21. runden.
Arabisk
Arabisk (اللغة العربي, al-luġatu l-ʿarabiya (klassisk arabisk utt.), eller العربية, al-ʿarabiya, eller enklere عربي, ʿarabī på standardarabisk eller selv ʿarbī) er et av verdens mest utbredte språk. Rundt 200 millioner har arabisk som morsmål. Arabisk er også det liturgiske språket i islam, og Koranen er skrevet på klassisk arabisk. Språket tilhører den semittiske undergruppen av den afroasiatiske språkfamilien.
Klassifikasjon
Arabisk er et språk i den semittiske språkgruppen, og er nært beslektet med for eksempel hebraisk. I likhet med hebraisk stammer arabisk blant annet fra akkadisk. Arabisk som språk er 2000 år gammelt. Tradisjonelt er arabisk klassifisert som et sørvestsemittisk språk, sammen med etiopisk og sør-arabisk.
Standard og dialekt
Arabisk består av standardarabisk (MSA), også kalt fousha [‘s’ og ‘h’ uttalt hver for seg] (اللغة العربية الفصحى, al-luġatu l-ʿarabiyatu l-fuṣḥā) og klassisk arabisk (عربية القرآن, koranisk uttale: ʿarabiyatu l-qurʿāni). MSA er et begrep mest brukt av vestlige lingvister. Arabere selv refererer sjeldnere til dette skillet, og snakker gjerne bare om fousha og dialekt (اللَهْجَة, bl. a. al-lahja). Det finnes også flere lokale talemål eller dialekter. Det er store forskjeller mellom arabiske dialekter, større enn for eksempel mellom skandinaviske språk. Dialektene er regionale, med mange lokale avarter. Det eksisterer også dialekter som blir brukt av spesielle grupper, som nomadefolk (beduiner) eller religiøse minoriteter. Derimot er skriftlig standardarabisk nokså ensartet, slik at man uten større problemer kan lese aviser fra ulike arabiske land.
Vestlige språkforskere har betegnet den arabiske språksituasjonen som diglossi. Dette betyr at standardspråket regnes som et tillært språk. Ingen har MSA som morsmål selv om mange velutdannede personer kan hevde høy kompetanse i talt MSA. Kunnskapen om dette språket kommer gjennom utdanning, religiøse skoler, media og lignende institusjoner.
Fordi analfabetisme fortsatt er utbredt i deler av den arabiske verden, har mange brukere av diverse dialekter liten eller ingen kunnskap i MSA. Muntlig realisering av MSA (slik som i radio og fjernsyn) kan derfor ofte falle for døve ører.
Geografisk utbredelse
Språket snakkes i Midtøsten og Nord-Afrika. Nesten alt av arabisk tekst skrives på MSA. Når det gjelder det skrevne ord er altså MSA så å si helt enerådende, både i aviser, magasiner, blader og når det gjelder faglitteratur og skjønnlitteratur. MSA er også det som brukes mest i TV og radio, samt det språket som anvendes i alle formelle sammenhenger. MSA bygger på klassisk arabisk. Grammatikken er nesten uendret, men ordbruken skiller seg vesentlig fra historisk bruk; det fins mengder av semantiske nytolkninger.
Skriftsystem
Det er et eget arabisk alfabet for det arabiske språket, og skrives fra høyre mot venstre. I tillegg finnes det skrifttegn for korte vokaler, kasusendelser, ligaturer og diakriter. Disse skrifttegnene brukes i liten grad i vanlig skrift, men i Koranen og enkelte andre religiøse tekster. I moderne bruk brukes disse skrifttegnene ellers bare i situasjoner der misforståelser ellers kan oppstå.
Grammatikk
Alle arabiske ord har røtter, og disse røttene består som regel av to eller tre konsonanter. Alle ord innen en bestemt rot er relaterte. Når man har lært seg hvordan dette fungerer, kan en gjette seg fram til meningen av et ukjent ord, om man kjenner et annet ord i samme rot. MSA et VSO-språk, det vil si at verbet normalt kommer først i en setning, etterfulgt av subjektet og deretter objektet, som i eksemplet yuḥibbu al-māliku al-mālikata (elsker kongen dronningen) – «Kongen elsker dronningen». I dialektene er den vanligste setningsoppbygningen SVO, altså som i norsk: (Egyptisk dialekt) ana šarabt al-'ahwe – «Jeg drakk kaffe».
Verb
الفعل  al-fiᶜl
Arabiske verb er basert på røtter, oftest tre konsonanter (noen ganger fire), som går igjen gjennom alle paradigmene. Foran, bak og mellom disse rotkonsonantene fylles vokalmønstre og konsonantprefiks, -suffiks og -infiks. Roten representerer en semantisk kjerne (f.eks. ’’k-t-b’’ «å skrive», ’’q-t-l’’ «å drepe», ’’ḥ-b-b’’ «å elske»). Fra roten dannes substantiv, adjektiv og verb. Roten kan forekomme i femten ulike former, og det er disse som utgjør bøyningsstammen til verbene. Formene assosieres med ulike semantiske funksjoner, men ikke alle røtter tar i bruk alle former, så formene bør helst ses som leksikalske kategorier. Rotkonsonanten kan betegnes av R1, R2 og R3 for henholdsvis den første, andre og tredje rotkonsonanten.
Former
Her presenteres verbstammen i verbets ti former. Når disse stammene konjugeres kobles de sammen med prefiks og suffiks for å danne fullstendige verbformer.
Konjugasjoner
اقتران  iqtirān
Arabiske verb bøyes etter tre tall (entall, totall og flertall), tre personer (1., 2. og 3.) og to kjønn (hankjønn og hunkjønn). Noen av disse sammenfaller og det komplette antallet bøyningsformer i en verbkategori er tretten. Arabisk verbkonjugasjon tar to hovedformer: suffikskonjugasjon og prefikskonjugasjon. Hvorvidt det arabiske systemet baserer seg på et tids- eller aspektskille er ikke avklart, og derfor verserer mange ulike navn på de to konjugasjonene. Suffikskonjugasjonen kalles ofte perfekt(iv)/fortid (الماضي). Prefikskonjugasjonen kalles imperfekt(iv)/nåtid/presens (المُضارِع). Prefikskonjukgasjonen bøyes i fire modi: indikativ, konjunktiv/subjunktiv, jussiv og imperativ. Verbet har også tre infinitte former: verbalnomen, aktiv partisipp og passiv partisipp.
Suffikskonjugasjon / perfektiv
Endelser som markerer tall (entall, totall, flertall), person (1., 2., 3.) og kjønn (hankjønn (m), hunkjønn (f), felleskjønn (c)) legges til perfektivstammen.
Prefikskonjugasjon / imperfektiv
Prefiks og suffiks som markerer tall (entall, totall, flertall), person (1., 2., 3.) og kjønn (hankjønn (m), hunkjønn (f), felleskjønn (c)) legges til imperfektivstammen. Denne tabellen viser imperfekt i indikativ modus.
Dialekter
MSA skrives i aviser, men brukes ikke muntlig i uformelle, dagligdagse sammenhenger. Her er det «dialekter» eller mer presist talemålet som kommer inn i bildet, nemlig den regionale arabisken. Denne varierer sterkt fra område til område.
Talemålsarabisk kan deles opp i hovedsakelig to hovedgrupper, vest- og østarabiske dialekter. De vestarabiske dialektene tales i hele Nord-Afrika med unntak av Egypt. De østarabiske dialektene anvendes i Midtøsten og Egypt. Talemålsarabisk skrives sjelden – med unntak av dialogpartier i for eksempel et dramamanuskript. Den største og best forståtte arabiske dagligdagsarabisken er egyptiskarabisk. Dette skyldes i det alt vesentlige egyptiske filmer og TV-serier. De vestarabiske dialektene er de som har de største variasjonene, og de som er mest påvirket av andre språk, som fransk, berbisk og andre språk.
Kommunikasjon mellom vestarabiske og østarabiske dialektbrukere kan by på store problemer. Det har vært vanlig å vurdere dialektbruk i offentlige sammenhenger som noe negativt. Men i de senere årene er dialektbruk i offisielle sammenhenger blitt mer utbredt. Dette varierer sterkt mellom regionene, men blant annet i Egypt og deler av Levanten er det i politiske sammenhenger vanlig å bruke dialekt med stort innslag av ord fra MSA. Dette er for eksempel svært utbredt i Libanon. Noen lingvister kaller dette for wusta, «mellom-fousha».
Arabisk er også det offisielle religiøse språket i islam. Koranen er skrevet på klassisk arabisk, også kjent som koransk arabisk. Dette var talespråket i Hijaz for rundt 1400 år siden, da Muhammed levde. Det har en del fonetiske avvik fra det man vanligvis betrakter som klassisk arabisk.
Historie
I den arabiske språkhistorien deles utviklingen av det arabiske språket i to eller tre utviklingsfaser. al-jahiliyya (ignoransens periode) betegner språksituasjonen før islam. al-arabiyyatu al-fuṣḥâ (Det klare arabiske språket) eller fuṣḥâ at-turâth er det klassiske arabiske språket, brukt i Koranen og Hadith og i skriftlig og formell arabisk i den tidlige islamske perioden. Språket var ikke standardisert før åpenbaringen av Koranen. Moderne arabisk blir av og til omtalt som et eget språkhistorisk stadium også i den arabiske språkforskningen, fuṣḥâ al-hadîth. Dette begrepet er tilsvarende det vestlige språkforskere kaller Modern Standard Arabic (moderne standardarabisk), eller forkortet til MSA.
Det er uenighet om hvorvidt det koranske språket tilsvarer talemålet til beduinene i Hijjaz-området under den islamske profeten Mohammeds levetid. Vestlige språkforskere vil hevde at Koranen lå nært en samtidig poetisk standard (høyspråk), mens det tradisjonelle islamske synet er at Koranen ble åpenbart slik stammene i Mekka snakket. Det fantes dialektalske forskjeller mellom stammene i øst- og vest-arabia, noe som også kommer til syne i jahiliyya-litteraturen.
Videre oppsto det etter hvert et skille mellom dialektene i byene og i nomadestammene. Dette skillet blir på arabisk kalt ḥâydari og biddawi («sivilisasjonsspråk» og «beduinspråk»). Dialektene kan i mange situasjoner skille seg sterkt både syntaktisk og morfologisk fra standardarabisk. I dag mener enkelte språkforskere å se tendenser til at de arabiske dialektene nærmer seg hverandre på grunn av felles massemedia, blant annet film og satellitkanaler i den arabiske verden. Den egyptiske filmindustrien og musikk-kanalene er ofte siterte eksempler. Samtidig er mange av dialektene utenfor byene i nedgang på grunn av sterk urbanisering i de fleste områdene av den arabiske verden.
Jakku
Jakku er en fiktiv ørkenplanet i Star Wars-universet som først dukket opp i Star Wars: The Force Awakens (2015).
Selv om Jakku er en avsidesliggende planet, har den spilt en viktig rolle i galaktisk historie. Fem år etter slaget ved Yavin ble det utkjempet et slag ved Jakku som endte den galaktiske borgerkrigen. New Republic kom seirende ut av slaget. Jakku er også hjemplaneten til skrapsamleren Rey, som senere har blitt involvert i konflikten mellom militærmakten First Order og motstandsbevegelsen. I The Force Awakens utspiller handlingen seg på to spesifikke steder, Tuanul Village og Niima Outpost, som begge ligger i nærheten av en gravplass for romskip.
Planeten blir også beskrevet i Chuck Wendigs roman Star Wars: Aftermath: Empire's End (2017).
VGBB
Very Good Big Band (VGBB) er et studentstorband i Tromsø. VGBB ble etablert i 2001 på studenthuset driv. Bandet består av studenter fra Universitetet i Tromsø og Høgskolen i Tromsø. Bandet har gjort stor suksess i Arkhangelsk i Russland og i Lødingen i Norge, men oftest i Tromsø, de fleste gangene på Driv.
Nasjonalregnskapet
Nasjonalregnskapet er en oversikt over foregående års hovedstørrelser og transaksjoner i norsk økonomi som fremlegges av Norges regjering hver vår som ''Stortingsmelding nr. 3''. Nasjonalregnskapet omfatter Statsregnskapet som utarbeides i Finansdepartementet, og selve nasjonalregnskapet over de makroøkonomiske størrelsene som utarbeides av Statistisk sentralbyrå.
Nasjonalregnskapet er en økonometrisk tallfesting av makrostørrelsene som inngår i såkalte økosirkmodeller for samfunnsøkonomien – blant annet privat og offentlig konsum, investeringer, skatteinntekter, eksport og import, overføringer, prisendringer, renter og finansstrømmer. Dessuten foretar man i nasjonalregnskapet også vanligvis en beregning av landets nasjonalformue, dvs mengden ressurser (energikilder, råvarer, menneskelig kapital) som kan omsettes til verdiskaping.
Statsregnskapet er en oversikt over statens drift, overføringer, investeringer og finansstrømmer etter samme kontoplan som i Statsbudsjettet.
Ragnar Nicolaysen
Ragnar Nicolaysen (født 9. september 1902 i Kristiania, død 7. april 1986 samme sted) var en prisbelønt norsk forsker på ernæring som fant ut at mettet fett ga flere hjerte-kar-sykdommer på slutten av 1950-tallet.
Etter examen artium 1920 i Kristiansund og cand.med. 1928 ble han dr.med. 1935 på en avhandling om hvordan en tarmen til en hund suger opp kalsium. Dermed ble han var professor i ernæringsforskning ved Universitetet i Oslo i 1940. Han fortsatte til 1972. Nicolaysen startet Biokjemisk Institutt i 1955, og ved Nordisk husholdshøgskole etablerte han i 1967 egen linje for ernæring.
Stortingsvalget 2013 i Sørfold
Stortingsvalget 2013 i Sørfold ble avholdt 9. september 2013 i Sørfold kommune i Nordland. Det var 1,533 stemmeberettigede velgere i Sørfold. Av disse avga 1,181 stemme. De godkjente stemmene fordelte seg slik på partiene:
Maddison Keeney
Maddison Keeney (født 23. mai 1996) er en australsk stuper.
Hun representerte Australia under Sommer-OL 2016 i Rio de Janeiro, der hun tok bronse i 3 meter synkronstup.
Engelsk 1. divisjon 1974–75
'''Engelsk 1. divisjon 1974–75''' var den 76. sesongen i Football League. Derby County vant sin andre ligatittel.
Statens bevilgningsreglement
Statens bevilgningsreglement er et reglement for Statens budsjettering gjennom statsbudsjettet samt for statsregnskapet innkludert folketrygden. Reglementet ble opprinnelig vedtatt av Stortinget den 19. november 1959 og har blitt endret en rekke ganger siden da. Dagens bevilgningsreglement trådte i kraft den 1. januar 2006 og erstattet det tidligere reglementet av 19. november 1959.
Engelsk 1. divisjon 1974–75
== Tabell ==
Opprykk
De tre dårligste klubbene i 1. divisjon rykket automatisk ned til 2. divisjon og de tre beste klubbene i 2. divisjon rykket automatisk opp til 1. divisjon.
Engelsk 2. divisjon 1974–75:
La Dessalinienne
La Dessalinienne er nasjonalsangen til Haiti, til minne om Jean-Jacques Dessalines. Den ble skrevet av Justin Lhérisson og komponert av Nicolas Geffrard og innført i 1904.
EM i naturbaneaking 1979
EM i naturbaneaking 1979 (europamesterskapet i naturbaneaking) ble arrangert i Aosta i Italia i 1979.
Waitangi
Waitangi kan vise til:
Brager Konfeksjonsfabrikk
Brager Konfeksjonsfabrikk var en norsk tekstilbedrift som produserte dame- og sportsklær. Bedriften ble etablert i Oslo i 1934, og i 1953 ble en avdeling etablert på Narverød ved Tønsberg.
Avdelingen i Tønsberg startet opp med sju ansatte, men økte bemanningen til 50 året etter og videre til 90 i 1959.
Brager Konfeksjonsfabrikk la ned virksomheten i 1983.
Liste over katolske ordener
En liste over katolske ordener og kongregasjoner kan vanskelig bli komplett; selv ikke Vatikanet har full oversikt. Det finnes flere tusen kvinnelige sammenslutninger, og man har forlengst gitt opp forsøket på å lage en fullstendig liste.
Det nedenstående er derfor en liste kun over en del større ordener og kongregasjoner, samt noen mindre som er med fordi de er representert i Norge.
Forkortelsen for ordenens navn kommer normalt fra det latinske navnet. Den settes ofte etter medlemmenes navn for å vise ordenstilhørigheten.
Paul Cadden
Paul Cadden (født 1964 i Glasgow) er en skotsk kunstner som blir betegnet som hyperrealist. Han har spesialisert seg innen blyantkunst og bildene hans kan ved første øyekast se ut som svart/hvitt fotografier. Han tar utgangspunkt i fotografier og tegner vanligvis bilder i A1 eller A0-format.
Cadden studerte Print Design and Illustration ved Glasgow College of Building and Printing, 1982 – 1986, og i 2001 – 2003 studerte han Animation and Illustration ved James Watt College.
Waitangi (Chathamøyene)
Waitangi er et tettsted på Chathamøyene sør for New Zealand. Stedet er den største bosetningen på øyene og har flere av sentrumsfunksjonene. Antallet innbyggere er ukjent, men antas å være rundt halvparten av Chathamøyenes totale befolkning på 600 personer.
Pillow Talk
Den ble fremført av Doris Day i filmen Kryss på linjen fra 1959 under rulletekstene på begynnelsen.
Svensk versjon
Den svenske tittelen er «Kärleksprat».
EM i roing 2019
EM i roing 2019 ble arrangert i Luzern i Sveits fra 31. mai til 2. juni 2019.
Belarus under VM i friidrett innendørs 2018
Belarus deltok med ni utøvere under VM i friidrett innendørs 2018 fra 1. til 4. mars 2018 i Birmingham i Storbritannia.
Lars Kittilsen
Lars Kittilsen (født 1. oktober 1969) fra Porsgrunn er en norsk journalist og redaktør. Han var ansvarlig redaktør i avisa Varden i Skien fra 2008 til 2014. I 2013 skiftet han navn tilbake til sitt opprinnelige familienavn Kittilsen.
Nettverkskredittgruppe
En nettverkskredittgruppe er en gruppe på fem til sju medlemmer som er i ferd med å etablere egen virksomhet eller som nettopp har etablert virksomheten. Innovasjon Norge bevilger støtte til nettverkskredittgruppen i form av utlånskapital, kompetansehevende midler og lønn til en prosjektleder for gruppen de første to årene den er etablert. Utlånskapitalen disponeres av gruppen. Gruppen avtaler et fast sparebeløp som skal stå som sikkerhet for lånekapitalen.
Nettverkskredittgruppen forplikter seg til jevnlige møter der utvikling av det enkelte medlems virksomhet er sentralt. Grameen Bank, grunnlagt av professor Muhammad Yunus i Bangladesh er modell for nettverkskredittgruppene. Nettverkskredittordningen er i utgangspunktet kjønnsnøytral, men har stort sett vært benyttet av kvinner. I tillegg til tilgang på rimelige lån, mikrokreditt, er kompetanseoverføring en viktig bonus for gruppemedlemmene.
Husstøl kraftverk
Husstøl kraftverk er et vannkraftverk i Hjelmeland kommune i Rogaland.
Det er et elvekraftverk som utnytter et fall på 134 meter i Husstølåna.
Installert effekt er 550 kW fra en peltonturbin. Årsproduksjon er 1,7 GWh.
Kraftverket ble slått konkurs i januar 2016. Det er for liten produksjon til å betjene gjelden.
VM i friidrett 2009 – 20 kilometer kappgang kvinner
Øvelsen 20 kilometer kappgang damer ved VM i friidrett 2009 ble avholdt i sentrum av byen Berlin den 16. august. Den begynte og sluttet ved Brandenburger Tor.
Kjersti Tysse Plätzer representerte Norge, men ble disket ca. 3 kilometer fra mål etter å ha fått 3 advarsler.
Øvre Hamburgersmauet
Øvre Hamburgersmauet (1, 2-8 ) er en veit i bydelen Bergenhus i Bergen. Den går fra Lille Øvregaten til Nedre Fjellsmauet.
Smuget fikk sitt navn i 1857, og de to Hamburgersmauene (Øvre og Nedre) fikk sine navn etter de tyske innbyggerne fra Hamburg, som bodde her. På 1600-tallet ble smauene kalt Flynderborgsmauet eller Flønderborgsmauet.
Smuget ligger cirka 12 meter over havet.
Referanser
<References />
Collège Stanislas
Collège Stanislas i daglig tale kjent som Stan, er en svært selektiv privat katolsk skole i Paris, som ligger på "Rue Notre-Dame-des-Champs" i 6. arrondissement. Den har mer enn 3000 elever, fra førskole til forberedelser (klasser for å forberede elevene til å gå inn i elite grandes écoles som École Polytechnique, CentraleSupélec, ESSEC Business School, ESCP Business School og HEC Paris), og er den største private skolen i Frankrike. Stanislas regnes som en av de mest prestisjefylte og elite franske skolene. Skolen ble rangert først i 2019 for videregående skole.
Giga
Giga (symbol G) er et SI-prefiks i SI-systemet som representerer 109 eller 1 000 000 000.
SI-systemet tok inn giga i 1960, og ordet kommer fra gresk γίγας, som betyr kjempe.
Tidligere var det en del forvirring rundt begrepet, ettersom en annen organisasjon (IEEE) prøvde å redefinere giga til å bety 230 når det gjaldt digital lagringsplass/minne. Organisasjonen gjorde det samme med andre prefiks som mega og kilo. IEEE innså etterhvert at det var uheldig å forsøke å redefinere internasjonale anerkjente prefikser til å bety noe annet på eget fagområde, og i 2000 gikk de bort fra denne praksisen, og sluttet seg til SI-standarden, slik IEC (the International Electrotechnical Commission) anbefalte. I stedet kom de med prefiksene kibi, mebi og gibi som prefikser for 2-base-enheter.
I dag bruker de aller fleste profesjonelle aktører riktige prefiks etter standardene. Harddiskprodusenter og andre lagringsminneprodusenter (bortsett fra enkelte RAM-produsenter) benytter seg korrekt av kilo-, mega- og giga-prefiksene. Innen programvare benytter Apple disse prefiksene korrekt i OSX. I Linux-verdenen byttes det på å bruke SI-prefiks og IEC-prefiks (mebi, gibi, osv.), men da med korrekt benevnelse. I skrivebordsmiljøet Gnome brukes SI-prefiks, mens i KDE brukes IEC-prefiks som standard i filbehandleren Dolphin. Filstørrelsene oppgis da i MiB og GiB, slik det skal gjøres etter standardene. Det eneste kjente operativsystemet som i dag viser enhetene feil, er Microsoft Windows (alle versjoner). Her brukes SI-prefiksene, men de brukes feil, da Windows beregner datamengden etter IEEE-standarden. De bruker altså IEEE-standarden, men følger ikke IEEE-standardens eget prefiks for denne (som siden år 2000 har vært GiB), og bruker i stedet feilaktig SI-prefikset (GB).
Dette antas å bidra til utbredt forvirring blant vanlige forbrukere om betydningen av prefiksene GB, MB og KB.
Gigabyte blir i talemål ofte forkortet til gigg, som i «dette er en 512-gigg harddisk». Den første g-en blir som regel uttalt med hard lyd, som i golf, ikke myk som i giro. Den samme uttalen gjelder også på engelsk. Men, i den amerikanske filmen Tilbake til fremtiden (Back to the Future) fra 1985, blir begrepet giga uttalt med myk g, /ʤɪɡɑ/, i ordet gigawatts. Dette var før enheter som gigabyte var dagligdags.
Tjoarvekrajgge
Tjoarvekrájgge (ofte forkortet til Tjorve) er Norges lengste og nest dypeste grotte. Den ligger i Bonnådalen i Sørfold kommune i Nordland.
Historikk og utforskning
Grotten ble funnet så sent som i 1993 av de svenske grotterne Torbjörn Doj og Johannes Lundberg, som også utforsket grotten i 1994. I 1993 ble den klassiske inngangen oppdaget. Samme år ble inngangen Stalluoksa oppdaget, men ikke ytterligere utforsket. I 1995 inviterte de andre til videre utforsking, og det ble en internasjonal samling sensommeren 1995. Etter samlingen i 1995 var det kartlagt vel 2200 meter med grottelengde, og det var klart at det var ytterligere et stort potensial. I 1995 ble det også gjort en del utforskning i Stalluoksa, og enda en ny inngang Østdøren ble funnet samme år, og det ble startet utforskning i den. Det ble tidlig klart at de ulike inngangene representerte ulike deler av grottesystemet, men det tok mange år før de ble knyttet sammen.
Siden 1995 har det blitt arrangert årlige utforskningssamlinger på sensommeren, og enkelte år også utforskning om vinteren. I 1997 ble Stalluoksa knyttet sammen med resten av grottesystemet. I 2000 ble Østdøren knyttet sammen med resten av grotten. Det ble det samme året lagt en stor innsats i kartlegging, noe som førte til at den totale kartlagte grottelengden økte til 12 479 meter. Dermed var det påvist at grotten utgjorde Norges og Skandinavias lengste (kjente) grottesystem. Senere har oppmålinger gjort grotta over dobbelt så lang (se øverst).
Totalt har vel 70 personer deltatt i kartleggingen og utforskningen av grotten, og det har vært et utpreget internasjonalt prosjekt. Utforskningen er organisert i Tjoarvekrájggeprosjektet som består av de mest aktive utforskerne. Det er publisert 3D-skisser, men enda (per 2018) ingen fullverdige grottekart. .
Geologi
Grotten er en klassisk karstgrotte som er dannet ved at vann har passert gjennom sprekker i fjellet og løst opp den omliggende marmoren. Grotten ligger i et nedbørsrikt område langs kysten av Nordland. Hele grotten ligger i en nokså smal marmorstripe (mektighet på ca. 50 m). Marmorstripen strekker seg fra bunnen av Bonådalen, og opp mot et karstplatå på høyfjellet mot vest. Geografiske forhold gjør at nokså store mengder med vann har blitt kanalisert mot en smal marmorstripe. Marmorstripen har et fall på 30-50°.
Innen den nevnte marmorstripen ligger over 90 % av grotten i et enkelt plan som følger marmorens fall, mens de resterende 10 % av grottelengden utgjøres av ganger i et noe høyere lag i marmorstripen. De fleste inngangene ligger i det høyere laget, noe som fører til vertikale utfordringer for utforskerne da det vanligvis er stup og sjakter for å komme ned i hovedplanet.
Grotten er en utpreget labyrintgrotte, og vanskelig å ta seg frem i da det er vanskelig å finne veien i labyrinten. Grotten har minimalt med stalaktitter og stalagmitter, og grotten er ikke særlig estetisk tiltalende, ettersom det er mye leire i grotten. Gangdimensjonene er svært varierende, fra så trange at en voksen person bare så vidt får presset kroppen gjennom, til store fjellhaller. Norges nest største naturlige fjellhall ligger sannsynligvis i grotten. .
Grottens alder er vanskelig å anslå sikkert, men det er ingen tvil om at grottens historie strekker seg over flere mellomistider.
Nomenklatur
Grotten ble først kalt Čoarvvekraigi, som betyr reinsdyrhorngrotten eller hornhullet på lulesamisk. Navnet ble dels tatt ut ifra den geografiske nærheten til Horndalsvatnet som på lulesamisk heter Čoarvvekjávri. Navnet ble senere endret til Tjoarvekrájgge i tråd med revisjon i lulesamisk rettskrivning. Ofte blir forkortningen Tjorve brukt. Tjoarvekrájgge blir både brukt som navn på den klassiske inngangen, og som navn på hele grottesystemet. Stalluoksa er lulesamisk og betyr løst oversatt Trolldøren. Navnet henspiller på Trolldalen hvor flere av inngangene ligger og på den mytologiske Stallo-skikkelsen fra samisk folketro.
Videre utforskning
Tjoarvekrájgge utforskes i regi av Tjorvekrájggeprosjektet. Prosjektet legger ned et stort arbeid i utforskning, kartlegging og dokumentasjon.
Aksjeleilighet
Aksjeleilighet er betegnelsen på en leilighet i et aksjeselskap (eller allmennaksjeselskap) hvor den faste eiendommen, for eksempel en bygård, eies av aksjeselskapet og der beboerne er aksjonærer i selskapet.
Boligaksjeselskaper er veldig sammenlignbart med borettslag men det er enkelte, vesentlige forskjeller. Kjøp av en aksjeleilighet innebærer at man kjøper en aksje (i motsetning til en andel i et borettslag) i et boligaksjeselskap som gir leierett/borett til en definert bolig i dette selskapet. Begrensninger kan imidlertid følge av aksjeloven og boligselskapets vedtekter.
Aksjeleiligheter og borettslagsleiligheter benevnes i fellesskap som andelsboliger.
Frem til 1960 var det fritt å velge mellom boligaksjeselskaper og borettslagskonstellasjoner. Utenfor de største boligbyggelagene ble det i stor grad etablert boligaksjeselskap, særlig fordi aksjeselskap var en kjent selskapsform og mindre profesjonelle utbyggere valgte å holde ved denne ved organiseringen av boligselskaper fremfor borettslag som på denne tiden fremsto som en ukjent ordning.
Etter at borettslagslovene trådte i kraft 1. juli 1960 ble det ikke lenger adgang til å etablere boligaksjeselskaper. Det ble imidlertid åpnet for opprettelse av boligaksjeselskap ved oppføring av nybygg i 1983, men ikke i eksisterende bygg. Unntaket er ikke lenger aktuelt ettersom borettslagsloven fra 2003 gjeninnførte forbudet og det er dermed ikke mulig å opprette nye boligaksjeselskap.
Et boligaksjeselskap som var lovlig stiftet før borettslagsloven trådte i kraft 15. august 2005, trenger ikke omdanne seg til borettslag og boligaksjeselskapene kan derfor leve videre.
Det finnes fortsatt mange boligaksjeselskaper i Norge og disse reguleres dels av aksjeloven og dels av borettslagsloven.
Salg av aksjeleilighet reguleres av kjøpsloven og ikke avhendingsloven ettersom det som kjøpes er en aksje og ikke en bolig.
Aksjeleiligheter kan ikke ikke tinglyses i grunnboken.
Nils A. Røhne
Nils Amund Røhne (født 20. april 1949, død 10. januar 2022) var en norsk politiker og ordfører i Stange kommune for Arbeiderpartiet.
Røhne var i politisk rådgiver i Administrasjonsdepartementet fra 1994 til 1996 og deretter statssekretær i Nærings- og handelsdepartementet til 1997. Han var lærer fra 1973 og lektor fra slutten av 1980-årene. Han var ansatt som rådgiver i internasjonale spørsmål i Norges forskningsråd i årene 1997 til 1998 og deretter utenlandssjef i Norsk Folkehjelp frem til 2005. Han begynte da som rådgiver i Hedmark fylkeskommune fra 2005 og var der frem til han ble ordfører i 2007. Røhne ble gjenvalgt i 2011 da Arbeiderpartiet fikk over 50 % av stemmene i Stange.
Høsten 2020 fikk Røhne påvist kreft. Den 10. januar 2022 døde han av sykdommen.
Storkyrkoskolan
I dag ligger skolen sammen med den estiske skolen i Svartmangatan 20-22 og Tyska stallplan med skolegård mot Prästgatan.
Historie
Det er funnet bevis for at skolen har eksistert siden 1315, men antas å ha eksistert fra slutten av 1200-tallet og regnes for å være byens eldste skole i tillegg til monastiske skoler. Skolen lå til 1551 på Storkyrkobrinken, da den flyttet til den tidligere fransiskanerklosteret på øya Riddarholmen. I 1666 flyttet skolen igjen, nå til Själagårdsgatan 13. I 1814 flyttet den tilbake til Riddarholmen og det nåværende Östra Gymnasiehuset, Birger Jarls torg 7. I 1821, overtok den nyopprettede Stockholm videregående skole lokalene.
Storkyrkoskolan
Den delen er nå skolens hovedbygning. Siden år 2006 holder den estiske skolen til i bygningen. Storkyrkobadet har siden 1932 ligget i kjelleren under den estiske skolen og svømmehallen stammer fra 1750-årene. Den hvelvede kjelleren var tidligere kombinert vin- og kullager, senere ble bare kull lagret der.
Jegorjevsk
Jegorjevsk (russisk: Его́рьевск) er en by i Moskva oblast i Russland. Den ligger ved elva Guslitsa (ei sideelv til Nerskaja), 114 km sørøst for Moskva.
Den er kjent siden 1462 som landsbyen Vysokoje (russisk: Высо́кое). Bystatus ble innvilget i 1778. Byen har mange historiske bygninger fra 1700- og 1800-tallet, og et museum med både kunst og gjenstander fra daglig liv i tidligere århundre.
Palpungklosteret
Palpungklosteret (tibetansk: དཔལ་སྤུངས།, wylie: dpal spungs dgom pa ) er en samling av klostere og sentre som tilhører greinen Tai Situpa av skolen Kagyu i tibetansk buddhisme. Det er også navnet på Tai Situs sete i Derge, Kham (dagens Sichuan). Palpung betyr "strålende forening av studium og praksis". Klosteret oppstod i det 12. århundre og hadde betydelig religiøs og politisk påvirkning gjennom århundrene.
The Legend of Zelda (videospill)
The Legend of Zelda (ゼルダの伝説 Zeruda no Densetsu) er et eventyrspill utgitt av den japanske spill- og konsollprodusenten Nintendo. Spillet kom opprinnelig til Nintendo Entertainment System, men det har senere kommet utgaver til Nintendo GameCube, Game Boy Advance og Wiis Virtual Console. Spillet er det første i The Legend of Zelda-serien.
Det første spillet i serien kom til Nintendo Entertainment System (Famicom i Japan) i 1986. Spillet, som var utviklet av Mario-skaperen Shigeru Miyamoto, fikk fort klassikerstatus, og er av mange regnet som et av høydepunktene på NES.
Oppfølger
Oppfølgeren fulgte året etter under navnet Zelda II: The Adventure of Link. Dette spillet er ofte regnet som Zelda-seriens sorte får, i og med at det la seg tettere opp mot rollespill enn eventyrspill. I dette spillet må Link vekke Zelda fra en evig søvn, samt unngå at Ganons undersåtter klarer å vekke Ganon til live. Spillene har blitt sluppet på nytt både til Game Boy Advance, og som en del av The Legend of Zelda: Collector's Edition til Nintendo GameCube.
EM i naturbaneaking 1983
EM i naturbaneaking 1983 (europamesterskapet i naturbaneaking) ble arrangert i St. Konrad i Østerrike i 1983.
Knut Hvithammer
Knut Henrik Hvithammer (født 14. august 1967) er en norsk politiker tidligere ordfører i Sør-Odal for Arbeiderpartiet.
Hvithammer tok over etter partifellen Henning Myrvang som i 2007 var den som hadde sittet lengst med sine 32 år som ordfører.
Arbeiderpartiet hadde i Hvithammers ordførerperiode rent flertall i kommunen med 15 av 29 representanter i kommunestyret.
I 2019 ble Knut igjen valgt som ordfører i Sør-Odal, han hadde allerede sittet fra 2015.
Waitangi (Northland)
Waitangi er et tettsted i Bay of Islands på Nordøya av New Zealand. Det ligger ved byen Paihia rundt 60 kilometer nord for Whangarei.
Waitangi er best kjent som stedet der Waitangitraktaten ble underskrevet 6. februar 1840. Huset (Treaty House) der det ble underskrevet er i dag et nasjonalt kulturminne.
Siktedyp
Siktedyp brukes i oseanografi og limnologi som et mål for den fysiske og biologiske tilstanden i vannet. For eksempel kan siktedyp brukes for å måle algevekst.
Et standardisert mål for siktedyp er Secchi-dyp, oppkalt etter vitenskapsmannen og jesuittpresten Angelo Secchi (1818–1878). Det måles ved å senke ei hvit, eller svart og hvit, skive med diameter 25–50 cm (Secchi-skive) ned i vannet for å fastslå ved hvilket dyp skiva ikke kan ses.
Marit Hætta Øverli
Marit Hætta Øverli (født 12. januar 1964 i Masi) er en samisk sangerinne.
Musikk av Andreas Fliflet ble utgitt av gruppen «Jienat» på Daja Jienat (2001), sammen med musikerne André Ferrari, Fredrik Gille og Mikael Nilsson perkusjon, Andreas Fliflet vokal og bass, samt Bjørg Ludvigsen Furnes vokal. Hennes eget band deltok også ved Márkomeannu-festivalen i Evenes og på Nordlysfestivalen 2006 var hun festivaljoiker med Klemet Anders Buljo.
Hætta Øverli ble i 2005 utnevnt til leder av investeringsselskapet Origo kultur, og har vært politisk aktiv for Finnmarkslista.
Bogavatnet
Bogavatnet er en innsjø i Nærøysund kommune i Trøndelag. Den har utløp mot vest til Storelva. Hele innsjøen ligger innenfor Simle naturreservat.
Knut Gustav Woie
Knut Gustav Woie (født 12. oktober 1963) er en norsk politiker som representerer Senterpartiet. Han var ordfører i Eidskog fra 2007 til 2015.
Det borgerlige samarbeidet mellom Senterpartiet, Høyre og Fremskrittspartiet i 2007 sikret den første ikkesosialistiske ordføreren siden før andre verdenskrig i Eidskog. Woie ble gjenvalgt i 2011 etter at det ble enighet med de andre borgerlige partiene Høyre, FrP og Venstre.
Meselech Melkamu
Meselech Melkamu (født 27. april 1985 i Debremarkos) er en etiopisk friidrettsutøver som konkurrerer på langdistanseløp.
Melkamu kom på andreplass under VM i friidrett 2009 i Berlin med tiden 30.51,34 kun en tidels sekund bak Linet Masai fra Kenya.
Belgia under VM i friidrett innendørs 2018
Belgia deltok med sju utøvere under VM i friidrett innendørs 2018 fra 1. til 4. mars 2018 i Birmingham i Storbritannia.
Michael York
Michael York (egentlig Michael Hugh Johnson) (født 27. mars 1942 i Fulmer i England) er en britisk skuespiller som er bosatt i California i USA. Han spilte en rolle som Basil Exposition i Austin Powers-filmene og som «Brian Roberts» i «Cabaret» fra 1972.
Han turnerte med National Youth Theatre (Det nasjonale ungdomsteateret) og spilte sammen med Oxford National Youth Theatre foruten University College Players før han var utdannet med en eksamen i engelsk ved Universitetet i Oxford i England i 1964. Han var ansatt ved Dundee Repertory før han møtte Franco Zeffirelli da Det britiske nasjonalteateret i 1965 satte opp William Shakespeare-stykket Much Ado About Nothing.
Zeffirelli lot York først få rollen som Lucentio i The Taming of the Shrew (1967), deretter som Tybalt i Romeo and Juliet sammen med Richard Burton og Elizabeth Taylor. I 1977 spilte han Døperen Johannes i filmen Jesus of Nazareth.
I mellomtiden hadde York allerede vært på britisk fjernsyn som Jolyon i The Forsyte Saga i 1967. Kjente filmer er Cabaret (1972, i rollen som forfatteren Brian Roberts) og De tre musketerer (1973).
Han har også vært benyttet som lesestemme i lydbøker. Han har en stjerne på Hollywood Walk of Fame.
Yorks stesønn er Star Wars-produsenten Rick McCallum.
Emanuele Di Gregorio
Emanuele Di Gregorio (født 13. desember 1980 i Castellammare del Golfo på Sicilia) er en italiensk sprinter.
Karriere
Di Gregorio representerte Italia ved Sommer-OL 2008 i Beijing. Her deltok han i 4x100 meter stafett, sammen Fabio Cerutti, Simone Collio og Jacques Riparelli. I kvalifiseringen ble de diskvalifisert, og gikk ut av konkurransen.
Under EM i friidrett innendørs 2009 i Torino fikk han ny personlig rekord på 6,56 sekunder på 60 meter, og målfoto måtte til for å skille ham og britiske Simeon Williamson. Di Gregorio ble dømt foran, og fikk bronse foran Williamsons, som fikk tiden 6,57. Under Middelhavslekene 2009 i Pescara ble det to medaljer. Først løp han inn til sølvmedalje på 100 meter, deretter fikk Italia gull på 4 x 100 meter stafett. Han deltok også ved VM i friidrett 2009 i Berlin, her ble han slått ut i kvartfinalen på 100 meter, mens stafettlaget kom til finalen, og endte på sjetteplass.
Under EM i friidrett 2010 greide han ny personlig rekord på 100 meter, da han løp på 10,17 med motvind. Dette bragte ham til finalen, og her løp han på 10,34 med 1 m/s motvind, og endte på syvendeplass. Dette var han første finale i et større internasjonalt mesterskap. Igjen gjorde Italia det godt på stafetten, der de tok sølvet bak Frankrike. Italia løp på 38,17, som var Di Gregorios første italiensk rekord. Den gamle italienske rekorden hadde da stått i 27 år, siden VM i friidrett 1983. De andre deltakerne på EM-stafetten var Roberto Donati, Simone Collio og Maurizio Checcucci.
Bryan Burk
Bryan Burk (født 30. desember 1968) er en amerikansk filmprodusent og TV-produsent.
Burk er best kjent for samarbeidet med regissør J. J. Abrams, blant annet de nye Star Trek-filmene, Mission: Impossible-filmene Ghost Protocol og Rogue Nation, Star Wars: The Force Awakens og TV-seriene Alias, Lost, Fringe og Person of Interest. Burk har også vært manusforfatter på én Fringe-episode.